
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE

privind aprobarea înfrăţirii Municipiului Focşani, România cu

oraşul Majdanpek, Republica Serbia
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul Serviciului Comunicare, înregistrat la nr. 10790 din 15.02.2017, privind aprobarea înfrăţirii municipiului Focşani, România cu oraşul Majdanpek, Republica Serbia;
- având în vedere avizul favorabil al Ministerului Afacerilor Externe al României, Direcţia Drept Internaţional şi Tratate, comunicat prin adresa nr. H2-1/4912 din 19.12.2016 și al Ministerului Dezvoltării Regionale şi Administraţiei Publice, comunicat prin adresa nr. 108241/29.11.2016;
- văzând avizul favorabil al Comisiei de buget și administrație publică;
- având în vedere prevederile Legii nr.590/2003 privind tratatele, modificată;
- în baza art. 36, alin. (2) lit. „e”, art. 36 alin. (7) lit. „b” și în temeiul art.45 din Legea nr. 215/2001 privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Se aprobă înfrăţirea municipiului Focşani, România cu oraşul Majdanpek, Republica Serbia.
Art. 2. Se ȋmputerniceşte Primarul municipiului Focşani pentru a semna, în calitate de reprezentant al municipiului Focşani, Acordul de Infrăţire între municipiul Focşani, România şi oraşul Majdanpek, Republica Serbia, acord ce se regăseşte ȋn Anexa 1 şi face parte integrantă din prezenta Hotărâre.
Art. 3. Prezenta hotărâre va fi comunicată de către Serviciul Administraţie publică locală, agricultură, cadastru, compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Serviciul comunicare.
  PREŞEDINTE DE ŞEDINŢĂ,

        Iorga Marius Eusebiu                   
    Contrasemnează,

                                                                  SECRETARUL MUNICIPIULUI 

          FOCSANI                                                                             Eduard Marian Corhană 
Municipiul Focşani, 23 februarie 2017
Nr. 45

Acord de Infrăţire 

ȋntre Municipiul Focşani, Judeţul Vrancea din România 

şi Oraşul Majdanpek din Republica Serbia
Municipiul Focşani, Judeţul Vrancea din România şi Oraşul Majdanpek din Republica Serbia, denumite în continuare „Părţi”,

Dorind realizarea unei apropieri între cele două oraşe - Focşani şi Majdanpek şi dezvoltarea relaţiilor româno-sârbe şi deschiderea de noi posibilităţi pentru raporturile de colaborare în domeniile de interes comun la nivelul localităţilor lor,

Oferind sprijin reciproc în soluţionarea unor probleme de interes comun, prin intermediul schimburilor de experienţă şi a exemplelor de bună practică,

ARTICOLUL 1
Părţile îşi afirmă voinţa comună de a stabili între ele relaţii de fraternitate, cu scopul de a dezvolta şi de a menţine legături permanente de prietenie şi cooperare în beneficiul ambelor părţi şi, în acest sens, hotărăsc să declare municipiul Focşani din România şi oraşul Majdanpek din Republica Serbia - localităţi înfrăţite.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 

ARTICOLUL 2
Părţile vor dezvolta relaţii de cooperare, potrivit competenţelor de care dispun, potrivit legislaţiilor în vigoare în statele lor.

 ARTICOLUL 3

Domeniile de interes asupra cărora s-a convenit de comun acord sunt următoarele:

§ 1. Cooperare municipală
Ambele oraşe înţeleg dezvoltarea comunicării reciproce cu privire la proiectele şi realizările lor, în special privind:

1.1 Sectorul administrării urbane

Schimburile de experienţă în acest domeniu sunt considerate a fi reciproc benefice, ele înscriindu-se în procesul de armonizare cu normele europene.
1.2 Sectorul dezvoltării comunităţii pe baza tehnologiei informaţiei & comunicării (IT&C)
Cele două oraşe vor acorda atenţie schimburilor de experienţă în domeniul IT&C, prin facilitarea cooperării departamentelor administraţiei locale cu atribuţii în acest sector, în vederea eficientizării activităţii de gestionare a resurselor locale.
1.3 Sectorul educaţional

Ambele oraşe vor lua iniţiative şi măsuri în vederea derulării unor proiecte comune pentru îmbunătăţirea procesului educaţional, cunoaştere reciprocă şi schimburi de experienţă. O atenţie deosebită se va acorda schimburilor la nivelul tinerilor, având în vedere faptul că aceştia îşi pot aduce contribuţia în promovarea limbilor şi a culturilor celor două țări.
1.4 Sectorul cultural şi sportiv

- Ambele oraşe vor extinde schimburile culturale şi vor facilita, în acest scop, colaborarea între asociaţii şi ansambluri artistice, instituţii şi organizaţii culturale. Ele vor sprijini colaborarea între şcoli, facilitând schimbul de elevi, cadre didactice. 

- În domeniul sportului, vor sprijini colaborarea dintre cluburile sportive în vederea participării la diferite manifestări sportive organizate în Majdanpek sau în Focşani.

1.5 Sectorul sănătate

În vederea cooperării în sectorul de sănătate publică, Focşani şi Majdanpek se vor informa reciproc cu privire la organizarea locală a fiecăruia în acest domeniu. Tema accesibilităţii persoanelor cu dizabilităţi va fi tratată cu prioritate.

1.6 Sectorul social

Cele două oraşe vor face demersuri în sensul diminuării şi eliminării excluziunii sociale şi îşi vor da concursul pentru realizarea unei protecţii sociale adecvate în cazul locuitorilor celor două oraşe.

1.7 Sect​orul turism

Părţile se vor informa despre oportunităţile de promovare existente pe plan local sau internaţional (expoziţii, tîrguri, saloane).

1.8 Sectorul protecţia mediului înconjurător

Autorităţile locale din municipiul Focşani şi oraşul Majdanpek, în limita posibilităților lor economice, vor dezvolta o colaborare reciprocă în domeniul protecţiei mediului înconjurător, în vederea prevenirii şi combaterii cauzelor de natură să prejudicieze echilibrul ecologic al localităţilor lor.

§ 2. Cooperare economică
Cele două părţi vor facilita stabilirea legăturilor între sectoarele economice ale celor două oraşe, prin dezvoltarea unei colaborări economice reciproc avantajoase. În acest scop, vor crea persoanelor fizice care ȋşi desfăşoară activitatea, respectiv persoanelor juridice care funcţionează legal ȋn localităţile aflate sub jurisdicţia lor, condiţii echitabile pentru activităţile cu caracter economic şi comercial. 

§ 3. Cooperare la nivelul locuitorilor
Autorităţile locale din municipiul Focşani şi oraşul Majdanpek vor sprijini iniţiativele care au ca scop favorizarea schimburilor între instituţiile şi organizaţiile neguvernamentale locale. De asemenea, vor fi organizate vizite reciproce ȋntre locuitorii celor două oraşe şi vor fi ȋncurajate iniţiativele de creare a unor asociaţii de prietenie la nivelul comunităţilor locale.

§ 4. Coordonarea activităţilor de cooperare

4.1. Fiecare parte va desemna un coordonator care va răspunde de implementarea eficientă a acestui Acord de Infrăţire.

4.2. Coordonatorii desemnaţi de către Părţi vor elabora un Plan de implementare şi vor propune acţiuni suplimentare care pot fi ȋntreprinse de ambele Părţi.
ARTICOLUL 4

Întâlniri ale delegaţiilor oficiale, conduse de Primar sau de reprezentantul acestuia, vor avea loc în mod alternativ la Focşani şi la Majdanpek, cel puţin o dată la 2 ani, în scopul efectuării bilanţului cooperării şi pentru orientarea schimburilor în viitor. 
ARTICOLUL 5

Părţile vor suporta, ȋn mod independent, toate cheltuielile apărute ȋn cursul implementării prezentului Acord de Infrăţire, ȋn limitele stipulate de de legislaţiile naţionale ale statelor celor două Părţi. 

ARTICOLUL 6

Orice diferend apărut cu privire la interpretarea sau aplicarea prezentului Acord de Infrăţire se va soluţiona amiabil, de către Părţi, pe calea negocierilor directe.

ARTICOLUL 7    

Prezentul Acord de Infrăţire se încheie pe o perioadă nedeterminată şi produce efecte de la data semnării. 

ARTICOLUL 8

Prezentul Acord de Infrăţire poate fi modificat şi/sau completat ȋn baza acordului reciproc, ȋn scris, al Părţilor. Modificările şi completările vor produce efecte de la data semnării. 

ARTICOLUL 9
Acordul de Infrăţire poate fi denunţat de fiecare Parte prin intermediul unei notificări scrise adresate celeilalte părţi. Denunţarea îşi va produce efectele după o perioadă de 3 luni de la data primirii notificării. Incetarea prezentului Acord de Infrăţire nu va afecta punerea ȋn aplicare a programelor şi proiectelor demarate ȋn perioada de valabilitate a acestuia, cu excepţia cazului ȋn care s-a convenit altfel de către Părţi.

Semnat la (oraşul) (ţara), la data ........................., ȋn două exemplare originale, ȋn limbile română, sârbă şi engleză, toate textele fiind egal autentice. In caz de diferende de interpretare, textul ȋn limba engleză  va prevala.


PREȘEDINTE DE ȘEDINȚĂ,

     Iorga Marius Eusebiu




Contrasemnează,








    Secretarul municipiului Focșani,





                                            Eduard Marian Corhană

Anexă


La Hotărârea nr.45


din 23 februarie 2017





Pentru 


Oraşul Majdanpek,


din Republica Serbia


Primar,





DEJAN VAGNER





Pentru 


Municipiul Focşani, Judeţul Vrancea


din România


Primar,





CRISTI VALENTIN MISĂILĂ

